
OSNUTEK 21.09.2011

Na podlagi ___ člena Statuta Prostovoljnega gasilskega društva _____________, je Občni zbor PGD, na svojem zasedanju dne ________ sprejel

PRAVILNIK 

O DISCIPLINSKEM POSTOPKU V PGD

I. SPLOŠNE DOLOČBE

1. člen

Ta pravilnik določa disciplinske kršitve, postopek in organe za ugotavljanje in odločanje o disciplinski odgovornosti ter disciplinske ukrepe Prostovoljnega gasilskega društva____(v nadaljevanju: PGD).

2. člen

(1) Pravilnik se uporablja na vseh področjih, kjer se izvaja društvena dejavnost, kadar nastopijo dogodki in dejanja, ki kršijo statut in druge akte PGD oziroma se povzroči moralna ali materialna škoda društvu.

(2) Pravilnik se uporablja za vse člane društva, ne glede na kraj storitve disciplinske kršitve.

3. člen

(1) Za ugotavljanje in odločanje o disciplinski odgovornosti se v PGD ustanovi disciplinska komisija.
(2) Disciplinsko komisijo sestavljajo trije člani PGD, ki izmed sebe imenujejo predsednika. Izvoljeni so za dobo petih let in so po preteku mandata lahko ponovno izvoljeni. 

(3) Disciplinska komisija je za svoje delo odgovorna  Občnemu zboru PGD.

4. člen

(1) Disciplinska komisija vodi postopek in izreka disciplinske ukrepe na I. stopnji. Disciplinska komisija je sklepčna, če so na seji prisotni vsi njeni člani.

(2)  Sklep je veljavno sprejet, če zanj glasujeta vsaj dva člana.

5. člen

(1) Zoper sklep disciplinske komisije se lahko v roku 8 dni pritožita član, ki mu je bil izrečen ukrep, in predlagatelj. O pritožbi odloča na II. stopnji Upravni odbor PGD. 

(2) Zoper odločbo Upravnega odbora PGD je mogoča tožba na Stalno arbitražo pri GZS. Odločitev Stalne arbitraže pri GZS je dokončna. 

II. DISCIPLINSKE KRŠITVE IN PREDPISOVANJE TER IZREKANJE KAZNI

6. člen

Disciplinske kršitve, ki jih obravnava disciplinska komisija, so:

1. kršitve določb statuta in drugih aktov PGD;
2. nevestno in lahkomiselno sprejemanje in izvrševanje sprejetih zadolžitev in funkcij v PGD;
3. ne izvrševanje sklepov organov upravljanja PGD;
4. dejanja, ki kakorkoli škodujejo ugledu PGD;
5. neizvrševanje Pravil gasilske službe in Posebnih pravil gasilske službe;
6. neizvrševanje kodeksa etike prostovoljnega gasilstva.
7. člen

(1) Za lažjo disciplinsko kršitev se šteje:

(1) nesodelovanje v organih upravljanja PGD, v katere je bil član izvoljen (gre (2) malomaren odnos do osebne zaščitne in skupne gasilske opreme, še zlasti če je nastala materialna škoda (po predhodnem opominu); 

(3)  neudeležba na gasilskih vajah po sprejetem programu;

(4)  vedénje, ki krši ugled lika gasilca na gasilskih prireditvah, ki ni povzročilo materialne škode.
(2) Za nesodelovanje se šteje večkratna odsotnost s sej upravnega odbora, nadzornega odbora in komisij, za malomaren odnos pa tako aktivno kot opustitveno ravnanje. V teh primerih se disciplinski postopek lahko uvede, če je člana dvakrat ustno oziroma neformalno opomnil Predsednik PGD oziroma Poveljnik PGD ozirom član Upravnega odbor (varianta: predstojnik organa).
8. člen

Za težjo disciplinsko kršitev se šteje:

(1) opustitev nalog v zvezi z izvajanjem operativnih nalog skladno s Pravili gasilske službe in Posebnih pravil gasilske službe

(2) opustitev izvršitve dejanja, s katerim bi se lahko preprečil nastanek večje materialne škode na skupni gasilski opremi;

(3) izguba ali poškodovanje gasilske opreme na intervencijah in vajah namenoma ali iz malomarnosti, pri čemer je nastala večja materialna škoda;

(4) vedénje, ki krši ugled lika gasilca na gasilskih prireditvah, ki je povzročilo materialno škodo ali je izzvalo negativen odziv javnosti;

(5) omogočanje tretji osebi uporabo gasilske opreme in drugih sredstev  brez soglasja oziroma odobritve Upravnega odbora PGD;

(7)prilastitev gasilske opreme in drugih sredstev PGD.

9. člen

Disciplinski ukrepi, ki jih izreka disciplinska komisija so:

1. opomin

2. javni opomin

3. izključitev

10. člen

Disciplinska komisija se odloči za ukrep po temeljiti presoji vseh znanih dejstev in okoliščin. Pri tem upošteva predvsem:

1. težo kršitve,

2. omogočanje normalnega dela PGD,

3. nevarnost in škodo, ki je bila povzročena,

4. preprečevanje nadaljnjih kršitev in sporov,

5. dosedanje vedénje in morebitne prejšnje kršitve člana.

11. člen

Disciplinska komisija je dolžna voditi evidenco disciplinskih postopkov in izrečenih ukrepov.

12. člen

(1) Opomin se izreče za lažje disciplinske kršitve in za tiste težje disciplinske kršitve, ki so milejše narave oziroma za katere se ugotovi obstoj olajševalnih okoliščin zaradi katerih bo že z opominom dosežen namen disciplinskega ukrepa. 

(2) Javni opomin se izreče za ponavljajoče lažje disciplinske kršitve in za težje disciplinske kršitve, za katere se ne ugotovi obstaja olajševalnih okoliščin. 

(3) Izključitev se izreče za težje disciplinske kršitve in za ponavljajoče disciplinske kršitve, če član PGD:

1. krši Pravila gasilske službe in Posebna pravila gasilske službe

2. krši dolžnosti, ki so določene s statutom in drugimi akti PGD,

3. zavestno ravna proti interesom in ugledu društva,

4. je pravnomočno obsojen za kazniva dejanja, ki škodujejo ugledu društva.
(4) Izključitev se praviloma izreče, če je bil članu PGD že izreče javni opomin. V primeru, da narava težje disciplinske kršitve onemogoča normalno delo PGD ali ima negativen odziv javnosti, lahko disciplinska komisija izreče izključitev brez predhodno izrečenega javnega opomina.

(5) Po izključitvi se lahko član v skladu s statutom PGD ponovno včlani šele po preteku 2 let od izključitve.

III. DISCIPLINSKI POSTOPEK

13. člen

(1) Disciplinski postopek se začne na podlagi pisne prijave, ki jo poda vsaj en član PGD ali organ upravljanja PGD kot prijavitelj.

(2) Prijava mora biti naslovljena na disciplinsko komisijo. Če je prijava naslovljena na drug organ upravljanja PGD, jo ta nemudoma odstopi disciplinski komisiji v obravnavo.
(3) Prijava mora vsebovati ime in podpis predlagatelja, ime člana, zoper katerega se predlaga uvedba disciplinskega postopka in opis storjene disciplinske kršitve.

14. člen

(1) Disciplinska kršitev zastara, če je od dogodka ali dejanja preteklo več kot šest mesecev.  

(2) Disciplinski postopek se ne more uvesti, če je prijava podana po več kot tridesetih dneh:

-  od dneva storitve prekrška,

- od dneva pravnomočne obsodbe iz 4. točke tretjega odstavka 12. člena tega pravilnika.

15. člen

(1) Disciplinska komisija pred odločitvijo izvede postopek zaslišanja člana PGD, zoper katerega je vložena pisna prijava, da se izjasni o očitanem prekršku. 

(2) Vabilo na zaslišanje mora biti vročeno vsaj 5 dni pred obravnavo. 

(3) Disciplinska komisija lahko ugotavlja dejansko stanje tudi na podlagi zaslišanja članov PGD, ki lahko posredujejo pojasnila oziroma tudi na druge načine.

(4) Disciplinski postopek je javen in hiter. Če vabljeni član PGD, zoper katerega je vložena pisna prijava, ne pride na zaslišanje in tudi ne poda pisne izjave, lahko disciplinska komisija odloči na podlagi zbranih podatkov brez njegove prisotnosti.

16. člen

(1) O zaslišanju ter o morebitni ustni obravnavi, se vodi zapisnik (zapisnik o razgovoru, zapisnik o ustni obravnavi), ki ga podpišejo vsi člani disciplinske komisije, zapisnikar (lahko je član komisije), zaslišani oziroma sodelujoči na ustni obravnavi.

(2) Disciplinska komisija mora obvezno sklicati ustno obravnavo, če gre za disciplinsko kršitev, za katero se lahko izreče izključitev.

(3) Od dneva sklica do datuma obravnave ne sme preteči več kot 30 dni.

17. člen

(1) Disciplinska komisija izda sklep na podlagi posvetovanja in glasovanja, ki poteka brez navzočnosti javnosti.

(2) Če disciplinska komisija ugotovi, da ni bilo disciplinske kršitve, s sklepom postopek ustavi. Če ugotovi, da je bila prijava lažna, začne postopek proti predlagatelju.

18. člen

(1) Če disciplinska komisija izreče izključitev, izda o tem pisni sklep. V ostalih primerih izda pisni sklep le na zahtevo stranke postopka (predlagatelja oziroma člana, zoper katerega je bil uveden disciplinski postopek).

(2) Pisni sklep mora vsebovati uvod, izrek, obrazložitev in pouk o pravnem sredstvu.

(3) Disciplinska komisija mora stranki postopka posredovati pisni sklep najkasneje v roku 15 dneh po končanem zasedanju.

(4) Če stranka v postopku ne zahteva izdaje pisnega sklepa, mora predsednik disciplinske komisije poučiti osebo, zoper katero je tekel postopek in predlagatelja, o pravnih sredstvih.

IV. PRAVNA SREDSTVA

19. člen

(1) Zoper odločitev disciplinske komisije se lahko vloži pritožba v 8 dneh po vročitvi pisnega sklepa. 

(2) O pritožbi odloča Upravni odbor PGD. 
(3) V skladu z določbami statuta PGD,  upravni odbor društva sprejme odločitev z večino glasov navzočih članov.

20. člen

Pritožba mora obsegati:

- navedbo sklepa, zoper katerega se vlaga,

- pritožbene razloge in obrazložitev,

- podpis.

21. člen

(1) Pritožba se vloži pri disciplinski komisiji. Nepopolne in nepravočasne pritožbe se zavrže. 

(2) Predsednik disciplinske komisije izroči popolno in pravočasno pritožbo  Upravnemu odboru PGD člane seznani z ugotovitvami disciplinske komisije.

V. IZVRŠITEV SANKCIJ

22. člen

Javni opomin se izvrši tako, da se objavi v sporočilu, ki ga PGD pošlje vsem članom PGD oziroma predsednik disciplinske komisije seznani člane PGD na Občnem zboru PGD.

VI. KONČNE DOLOČBE

23. člen

Ta pravilnik začne veljati, ko ga sprejme Občni zbor PGD in se objavi na oglasni deski PGD.

Predsednik:

